stanford-oval/wikipedia huggingface dataset:
קתרינה נאשנוונג
קריירת נבחרות

נאשנוונג הייתה חלק מנבחרת אוסטריה U17 שהשתתפה ביורו לנערות שהתקיים ב-נובמבר 2014 באנגליה. ביולי 2016 השתתפה יחד עם נבחרת אוסטריה U19 ביורו עד גיל 19 בסלובקיה.
ב-6 ביוני 2016 ערכה נאשנוונג את הופעת הבכורה שלה במדי נבחרת אוסטריה, בניצחון 4:0 על נבחרת ישראל במסגרת מוקדמות יורו 2017. במרץ 2020 חזרה הבלמת לשחק במדי הנבחרת, לאחר 20 חודשים בהם נעדרה בעקבות פציעות חוזרות ונשנות. נאשנוונג זומנה לסגל נבחרת אוסטריה ליורו 2022, ומאז מזומנת באופן קבוע למפגשי הנבחרת.
תארים

בונדסליגה: 2023/24
חיים אישיים

אחותה של נאשנוונג, מליסה, היא זמרת פופ אוסטרית מפורסמת. בראיון לאתר באיירן, נאשנוונג סיפרה שהכדורגלן בו היא אוהבת לצפות הוא טיאגו אלקנטרה.
הערות שוליים

↑  סגל הקבוצה בעונת 2007/08, באתר ההתאחדות האוסטרית
↑  סגל הקבוצה לעונת 2012/13, באתר ההתאחדות האוסטרית
↑  סגל הקבוצה לעונת 2012/12, באתר ההתאחדות האוסטרית
↑  סגל הקבוצה לעונת 2015/16, באתר ההתאחדות האוסטרית
↑  דו״ח המשחק, באתר ההתאחדות האוסטרית, 8 באוגוסט 2015
↑  דו״ח המשחק, באתר ההתאחדות האוסטרית, 3 ביוני 2018
↑  ראיון עם נאשנוונג, באתר meinbizrik.at, ה-2 ביולי 2022
↑  דו״ח המשחק, באתר ההתאחדות הגרמנית
↑  נאשנוונג קרעה את הרצועה הצולבת, באתר kfv-fussball.at, ה-5 במאי 2020
↑  דו״ח המשחק, באתר ההתאחדות הגרמנית
↑  דו״ח המשחק, באתר ההתאחדות הגרמנית
↑  באיירן החתימה את נאשנוונג, באתר באיירן מינכן, 17 בינואר 2023
↑  דו״ח המשחק, באתר ההתאחדות הגרמנית
↑  באיירן מינכן אלופת גרמניה!, באתר באיירן מינכן, 4 במאי 2024
↑  נאשנוונג תעבור טיפול רפואי, באתר באיירן מינכן, 3 ביוני 2024
↑  דו״ח המשחק הראשון בשלב הבתים, באתר ההתאחדות האוסטרית
↑  דו״ח המשחק, באתר ההתאחדות האוסטרית
↑  נאשנוונג חוזרת אחרי 20 חודשים, באתר ההאתחדות האוסטרית
↑  סגל נבחרת אוסטריה ליורו 2022, באתר הניו-יורק טיימס
↑  כוכבת להיטים וכוכבת כדורגל: צמד האחיות האוסטריות, באתר bunte.de
↑  ראיון קצר עם קתרינה נאשנוונג, באתר באיירן
קים ליטל

קים אליסון ליטל MBE (באנגלית: Kim Alison Little; נולדה ב-29 ביוני 1990) היא כדורגלנית סקוטית, המשחקת בעמדת הקשרית בארסנל מהסופר ליג האנגלית, בה היא משמשת כקפטנית. קודם לפרישתה מהנבחרת הלאומית, שימשה ליטל כסגנית הקפטנית בנבחרת סקוטלנד. היא החלה את קריירת הבוגרים שלה בהיברניאן, כשהיא זוכה בליגת העל הסקוטית, בגביע הסקוטי ובגביע הליגה הסקוטי בעונת 2006–2007. עם ארסנל, זכתה ליטל פעמיים בפרמייר ליג האנגלית, חמש פעמים בגביע הליגה האנגלי, ושלוש פעמים בסופר ליג האנגלית והגביע האנגלי. עם סיאטל ריין זכתה ליטל בפרסי נעל הזהב וה-MVP של ה-NWSL.
ליטל החלה לייצג את הנבחרת הבוגרת של סקוטלנד ב-2007 כשהיא בת 16. היא כבשה את השלושער הראשון בהיסטוריית הנבחרת ב-2012, ועזרה לנבחרתה להעפיל ליורו 2017 ומונדיאל 2019. היא הייתה אחת מצמד הכדורגלניות הסקוטיות שנבחקו לייצג את בריטניה באולימפיאדת לונדון ב-2012 ובאולימפיאדת טוקיו ב-2021.
ב-2010, ליטל זכתה בפרס כדורגלנית השנה של התאחדות הכדורגל האנגלית. ב-2013, הפכה לכדורגלנית הראשונה שזוכה בפרס כדורגנית השנה של התאחדות הכדורגלניות בליגה האנגלית. ב-2016, זכתה בפרס כדורגלנית השנה של ה-BBC לאחר שהייתה מועמדת לפרס בפעם השנייה ברציפות. מ-2019, הופיעה ליטל בקבוצת השנה של התאחדות הכדורגלניות באנגליה (אנ') שלוש פעמים.
ראשית חייה

ליטל שנולדה באברדין שבסקוטלנד וגדלה במינטלו שבמחוז אברדין, החלה לשחק כדורגל בילדותה יחד עם אביה ואחיה. היא שיחקה בקבוצת בית הספר היסודי ובמועדון הנוער של מינטלו. מגיל 10 ועד 14, שיחקה ליטל בקבוצת הנוער של בוכאן גירלז לפני שהצטרפה להיברניאן גירלז ב-2005. בגיל 13, למדה ליטל ושיחקה עבור אקדמיית מינטלו (אנ'). בתקופתה עם היברניאן גירלז, ליטל הייתה נוסעת כשלוש וחצי שעות ממינטלו לאדינבורו עבור אימוני הקבוצה. על נעוריה, אמרה ליטל, ״כדורגל העניק לי הזדמנויות מגיל צעיר, את האפשרות לטייל מסביב לעולם ולשחק בסביבות שונות. להתמודד נגד כדורגלניות טובות מכל אירופה היה פנטסטי וזה חיזק את הנחישות שלי להמשיך לשחק.״ ליטל למדה באוניברסיטת הרטפורדשייר, היכן שקיבלה תואר בלימודי ספורט במהלך זמנה בארסנל.
קריירת מועדונים > היברניאן, 2006-2008

בגיל 16, ליטל ערכה את הופעת הבכורה שלה במדי היברניאן מליגת העל הסקוטית במשחק ליגת האלופות נגד אספניול, ב-8 באוגוסט 2006. היבס החתימה מהאקדמיה שלה את ליטל וכדורגלניות נוספות, כדי להחליף את הכדורגלניות המבוגרות פאולין האמיל, ניקי גרנט ודבי מקוויני שעזבו את המועדון. בהופעת הבכורה שלה בליגה כבשה הקשרית שלושער נגד האצ'יסון וייל. במהלך עונת 2006–2007, הקבוצה ניצחה בכל משחקי הליגה וזכתה באליפות ובגביע הסקוטי, כשליטל כובשת 55 שערים ב-30 הופעות בכל המסגרות. בחלק הראשון של העונה שלאחר מכן הופיעה ליטל שוב בליגת האלופות, וסיימה את העונה בזכייה בגביע הליגה הסקוטי, כשהיא כובשת 33 שערים ב-18 הופעות ובכך חותמת את תקופתה בהיברניאן. בהמשך ליטל השתתפה כצופה בגמר הגביע הסקוטי לנשים ב-2008, והוזמנה לקבל מדליה על-ידי חברותיה לשעבר בקבוצה כיון שהיא השתתפה בשלב המוקדם של הטורניר שלושה חודשים קודם לכן.
קריירת מועדונים > ארסנל, 2008-2013 > הפרמייר ליג, 2008-2010

במרץ 2008 בגיל 17, הצטרפה ליטל לארסנל מהפרמייר ליג. היא כבשה את שערה הראשון במדי הקבוצה בניצחון 4:1 על צ'לסי באצטדיון האמירויות. מאמן ארסנל ויק אייקרס אמר אז לכתבים: ״תזכרו את הילדה הזו, היא הולכת להיות כדורגלנית גדולה.״ לליטל לא התאפשר לשחק בגמר הגביע האנגלי ב-5 במאי 2008, בו ניצחה ארסנל 4:1 נגד לידס יונייטד.
ליטל שיחקה בכל משחקי הליגה בעונת 2008–2009, כשהיא כובשת 24 שערים. ארסנל סיימה בראש הטבלה בתום העונה הסדירה, עם 20 ניצחונות, תיקו והפסד. הקשרית השתתפה גם בניצחון 5:0 בגמר גביע הליגה האנגלית נגד דונקסטר רוברס וכבשה בגמר הגביע האנגלי כשארסנל הביסה את סנדרלנד 2:1 בפרייד פארק שבדרבי. בהמשך תיארה ליטל את עונת 09–2008 כעונה הזכורה ביותר עבורה, כשארסנל זכתה בטרבל למרות עזיבתן של מספרת כדורגלניות חשובות לכדורגל המקצועני בארצות הברית.
בעונה שלאחר מכן כישרון הבקעת השערים של ליטל עזר לארסנל להתגבר על עזיבתה של קלי סמית'. לאחר שכבשה 47 שערים בכל המסגרות, הקבוצה סיימה במקום הראשון בתום העונה הסדירה, וליטל הייתה הכובשת הבכירה בליגה. היא זכתה בפרס כדורגלנית השנה של התאחדות הכדורגלניות ביוני 2010. ארסנל הגיעה לגמר הגביע האנגלי באותה עונה וקיוותה לזכות בתואר בשנה החמישית ברציפות. למרות בעיטת עונשין מוצלחת של ליטל במחצית הראשונה, הקבוצה הפסידה 3:2 לאברטון בתום הארכה.
קריירת מועדונים > ארסנל, 2008-2013 > הסופר ליג האנגלית, 2011-2013

ב-2011 הוקמה הסופר ליג האנגלית כשהיא מחליפה את הפרמייר ליג כליגה הבכירה בכדורגל הנשים באנגליה. במהלך עונת 2011, ליטל הייתה הכובשת השנייה בטיבה עם תשעה שערים. היא כבשה צמד נגד דונקסטר ב-7 במאי 2011. ארסנל סיימה בראש הטבלה באותה העונה. בגמר הגביע האנגלי 2011, ליטל זכתה בפרס שחקנית המשחק וכבשה את השער הראשון בניצחון 2:0 על בריסטול. אחרי המשחק, מאמנת ארסנל לאורה הארווי תיארה את ליטל כ"שחקנית בעלת שם עולמי״.
במהלך עונת 2012, ליטל הייתה הכובשת הבכירה בליגה עם 11 שערים, כשארסנל זכתה באליפות התשיעית ברציפות. במשחק נגד צ'לסי ב-26 באפריל, כבשה הסקוטית צמד עם שערים בדקות ה-47 וה-90 וסייעה לארסנל לנצח 3:1. היא כבשה צמד נוסף בניצחון 2:0 על ליברפול ב-6 במאי. ליטל זכתה בפרס כדורגלנית השנה של התאחדות הכדורגלניות לעונת 13–2012, השנה הראשונה בה ניתן הפרס לכדורגלניות. כשקיבלה את הפרס, אמרה ליטל, ״במשך שנים, צפיתי בטקס הזה בטלוויזיה, ככה שלבוא ולזכות בפרס הראשון זה פנטסטי.״
לפני עונת 2013, מאמנת ארסנל לאורה הארווי עזבה את הקבוצה לטובת אימון סיאטל ריין. תחת המאמנת החדשה שלי קר, ארסנל סיימה במקום השלישי בליגה. ב-14 הופעות בכל המסגרות, כבשה ליטל שלושה שערים.
קריירת מועדונים > סיאטל ריין, 2014-2016

בנובמבר 2013, ליטל עזבה את האלופה היוצאת ארסנל אחרי שש שנים ועברה לסיאטל ריין מה-NWSL. לאורה הארווי עזבה את ארסנל שנה קודם לכן והפכה את ליטל למטרה הבכירה ברכש הקבוצה. על חתימתה, אמרה הארווי, ״קים היא בעלת שם עולמי. הכישרון והניסיון המוכח שלה יהיו כלי חשוב עבור הקבוצה שלנו בעונה הקרובה. כאחת שאימנה את קים במשך כמעט ארבע שנים, אין לי ספק שהיצירתיות ויכולת כיבוש השערים שלה יוכיחו עתיד מרגש עבור ה-NWSL.״
במהלך הופעת הבכורה שלה במדי סיאטל, כבשה ליטל צמד נגד בוסטון ברייקרס וסייעה לניצחון 3:0. אחרי שכבשה 4 שערים במהלך חודש אפריל בו סיאטל לא הפסידה כלל, זכתה ליטל בפרס שחקנית החודש של ה-NWSL. ליטל הפכה לכדורגלנית הראשונה בהיסטוריית הליגה שזכתה פעמיים בתואר שחקנית החודש, אחרי שזכתה בתואר גם בחודש מאי. חמשת המשחקים הרצופים בהם כבשה השוו את שיא הליגה שנקבע על-ידי אבי וומבאק בעונה הקודמת. הקשרית זכתה בתואר גם בחודש יולי, כששלושת השערים וארבעת הבישולים שסיפקה בששת המשחקים סייעו לסיאטל לזכות בתואר אלופת העונה הסדירה בליגה, שבועות קודם לתום העונה. ריין סיימה את העונה עם 54 נקודות - 13 נקודות מעל המקום השני בטבלה, קנזס סיטי. בחצי-גמר הפלייאוף נגד וושינגטון ספיריט, כבשה ליטל שער וסייעה לסיאטל להתקדם לגמר האליפות. הקבוצה הפסידה בגמר לקנזס בתוצאה 2:1. ליטל זכתה בתואר ה־MVP בעונתה הראשונה במועדון. 16 השערים שכבשה בעונה הסדירה העניקו לה גם את תואר נעל הזהב של הליגה. שבעת הבישולים של ליטל בעונה זו מיקמו אותה במקום השני בליגה.
בעונת 2015, ליטל הייתה הכובשת הבכירה בקבוצה עם עשרה שערים (מקום שני בליגה אחרי קריסטל דן (אנ') עם 15), ושבעת הבישולים שלה מיקמו אותה כראשונה בליגה. סיאטל סיימה במקום הראשון בליגה בתום העונה הסדירה בפעם השנייה ברציפות. לאחר שהעפילה לפלייאוף, סיאטל הביסה את וושינגטו ספיריט 3:0 בחצי הגמר ועלה לגמר האליפות. סיאטל הפסידה שוב לקנזס בגמר, הפעם בתוצאה 1:0. ליטל, ביחד עם חברותיה לקבוצה לורן בארנס, בוורלי ינז וג'ס פישלוק נבחרו לקבוצת העונה בליגה.
במהלך החודשים הראשונים של עונת 2016, מספר שחקניות התקפה של סיאטל נפצעו, בכללן מנון מליס, ג'ס פישלוק ומייגן ראפינו. במשחק השני של העונה בישלה ליטל שני שערים וכבשה שער, בניצחון 3:0 על בוסטון ברייקרס. בשבוע שלאחר מכן כבשה ליטל את השער היחיד בניצחון 1:0 על קנזס. ליטל סיימה את העונה הסדירה עם שישה שערים ושני בישולים. סיאטל אכזבה בעונה זו כשהגיעה למקום החמישי בטבלה ומחמיצה את הפלייאוף בהפרש של שתי נקודות.
ב-17 באוקטובר 2017 הודיעה ליטל על חזרתה לארסנל לקראת עונת 18–2017. הארווי אמרה שלליטל הוצעה ״הצעה נהדרת״ של חוזה מרובה-שנים, אך לא פורסמו פרטים נוספים.
קריירת מועדונים > סיאטל ריין, 2014-2016 > מלבורן סיטי (השאלה), 2015-2016

באוקטובר 2015, ליטל חתמה במלבורן סיטי מליגת העל האוסטרלית יחד עם חברתה לקבוצה ג'ס פישלוק, בהשאלה לעונת 2015-16. ב-9 בנובמבר זכתה ליטל בתואר שחקנית המשחק במשחק בו פתחה לראשונה בהרכב, אחרי שחזרה ממשחקי נבחרת סקוטלנד. ב-6 בדצמבר, בישלה הקשרית את השער של חברתה לנבחרת ג'ן ביטי וכבשה שער בדקה ה-80 בניצחון 4:0 על היריבה העירונית מלבורן ויקטורי, מה שסייע לקבוצה לשמור על רקורד מושלם בליגה. ליטל סיימה את העונה כשהיא כובשת 9 שערים ב-12 הופעות, והיוותה חלק מרכזי בזכייה של מלבורן בעונה הסדירה וגמר הפלייאוף. ליטל זכתה בתואר שחקנית המשחק בגמר.
ב-4 בפברואר, ליטל הודיעה שהיא לא תחזור למלבורן לעונת 2016–2017, ואמרה שזמנה בליגה האוסטרלית היה ״עניין של עונה אחת עבורה״ ושיש לה עדיפויות אחרות באוקטובר 2016, כשבהמשך הודיעה על הצטרפותה לארסנל בשנית.
קריירת מועדונים > חזרה לארסנל, 2017-כיום

במאי 2017, ליטל עברה קרע ברצועה הצולבת במהלך אימון עם ארסנל, מה שגרם לה להחמיץ את רוב העונה. ב-14 במרץ 2018, בגמר גביע הליגה, ארסנל הביסה את מנצ'סטר סיטי 1:0 וזכתה בתואר החמישי שלה.
ליטל ספגה שבר בשוקה במהלך הניצחון 5:0 על צ'לסי באוקטובר 2018. שופטי המשחק קיבלו ביקורת על כך שלא הרחיקו את שחקנית צ'לסי דרו ספנס, שה״תאקל האגרסיבי״ שלה פצע את ליטל. רופאי הקבוצה שיערו שהפציעה תרחיק את ליטל מהמגרשים לעשרה שבועות. ארסנל זכתה באליפות לעונת 19–2018, האליפות הראשונה שלה מזה שבע שנים.
ליטל חתמה על חוזה חדש בארסנל באוגוסט 2019. היא עברה ניתוח בשבר שספגה ברגלה בפברואר 2020.
ליטל הבקיעה פנדל בניצחון 3:1 על מנצ'סטר יונייטד, במשחק הסופר ליג הראשון מול אצטדיון האמירויות מלא. עונת 2023–2024 הייתה העונה הגרועה בהיסטוריה עבור ליטל, כשהקשרית כובשת שער בודד ב-17 הופעות בסופר ליג. ב-24 במאי זכתה ליטל בטורניר הידידות מול קבוצת האולסטאר של הליגה האוסטרלית.
קריירת מועדונים > חזרה לארסנל, 2017-כיום > או.אל. ריין (השאלה), 2022

ליטל חזרה לקבוצתה או.אל. ריין בהשאלה קצרת-טווח ביוני 2022.
↑  בתקופה הראשונה של ליטל בקבוצה, נקראה הקבוצה בשם סיאטל ריין. בתקופה השנייה שלה בקבוצה, נקראה הקבוצה בשם או.אל. ריין לאחר שנקנתה על-ידי אולימפיק ליון
קריירה בינלאומית > סקוטלנד

ליטל ערכה את הופעת הבכורה שלה במדי סקוטלנד בפברואר 2007 כשהיא בת 16 במשחק נגד יפן, כשעלתה כמחליפה במחצית. המאמנת הלאומית אנה זיגנול לא היססה להעלות את ליטל לנבחרת הבוגרת בגיל כה צעיר: ״קים היא כישרון יוצא דופן. השמים הם הגבול עבורה. יש לה טכניקה, מהירות וכוח, והיא קוראת את המשחק בצורה יוצאת מן הכלל״. היא כבשה את שער הבכורה שלה בנבחרת בהפסד לרוסיה במרץ 2008.
במהלך הופעתה ה-50 במדי הנבחרת, ליטל כבשה את השער הראשון במשחק בניצחון 2:0 על יריבתה אנגליה במסגרת גביע קפריסין במרץ 2011. זאת הייתה הפעם השנייה בלבד בה סקוטלנד מנחת את יריבתה האנגלית, והפעם הראשונה מאז 1977 - 13 שנים קודם ללידתה של ליטל.
ב-16 ביוני 2012, ליטל כבשה את השלושער הראשון בהיסטוריה של הנבחרת הסקוטית, בניצחון 8:0 נגד נבחרת ישראל. באוקטובר 2012, היא כבשה בשני המשחקים בפלייאוף מוקדמות יורו 2013 נגד ספרד. במשחק השני ורוניקה באקט כבשה בהארכה וקבעה את התוצאה 3:2 שהדיחה את הסקוטיות, שהיו מאוכזבות לחלוטין מכך שהחמיצו את האפשרות להעלות לטורניר בכיר לראשונה בהיסטוריה.
בפברואר 2013, כבשה ליטל את השער היחיד של סקוטלנד בהפסד 4:1 לנבחרת ארצות הברית במסגרת משחק ידידות. במהלך גביע קפריסין 2013, ליטל כבשה ובישלה בתיקו 4:4 מול אנגליה בשלב הבתים של התחרות. ליטל כבשה שער נוסף בדקה ה-11 במשחק על המקום החמישי מול הולנד שהסתיים בניצחון הסקוטיות 1:0.
ליטל החמיצה את יורו 2017 עקב פציעתה החמורה. לאחר החלמתה מהפציעה, סייעה ליטל לסקוטלנד להעפיל למונדיאל 2019, הופעתה הראשונה של הנבחרת בטורניר. ליטל כבשה את אחד השערים בניצחון החשוב נגד שווייץ במהלך מוקדמות המונדיאל.
במסגרת ההכנה למונדיאל 2019, ליטל כבשה שער בניצחון 1:0 על ברזיל. במונדיאל עצמו, ליטל כבשה את השער הראשון בתיקו 3:3 מול ארגנטינה.
במשחק הראשון אחרי המונדיאל במסגרת מוקדמות יורו 2022 נגד קפריסין, ליטל כבשה חמישייה בניצחון הסקוטיות 8:0.
ב-1 בספטמבר 2021 הודיעה ליטל על פרישה מהמדים הלאומיים, אחרי 140 הופעות בהן כבשה 59 שערים.
קריירה בינלאומית > נבחרת בריטניה האולימפית

למרות התנגדות של התאחדות הכדורגל הסקוטית ביחס להשתתפות של כדורגלנים וכדורגלניות סקוטים בנבחרת בריטניה, ליטל הייתה בעד השתתפות באולימפיאדת לונדון: ״אני לא מבינה למה מישהו ירצה למנוע מכדורגלנית לשחק בטורניר ענק כמו האולימפיאדה, זה האירוע הספורטיבי הגדול בהיסטוריה. אם תינתן לי ההזדמנות אני אתפוס אותה בשתי ידיים - אני בהחלט אשחק.״
ליטל זומנה לסגל 18 הכדורגלניות, והייתה אחת משתי הכדורגלניות שאינן אנגליות בסגל שנבחר על-ידי המאמנת הופ פאוול, כשהאחרת היא חברתה לנבחרת הסקוטית איפאומה דייקה. ליטל בחרה שלא לשיר את המנון הממלכה המאוחדת לפני המשחק התחרותי הראשון של הנבחרת, בניצחון 1:0 על ניו זילנד. עיתון הדיילי טלגרף פרסם שההתאחדות האולימפית הבריטית זעמה על כך. הופ פאוול אמרה שזה לא מעניינה, וטענה שמספר כדורגלניות החליטו שלא לפגוע במוכנותן למשחק על-ידי שירת ההמנון. שני כדורגלנים וולשים נוספים החליטו באופן אישי שלא לשיר את ההמנון.
ליטל בישלה שני שערים במשחק השני בשלב הבתים, בניצחון 3:0 נגד קמרון. אחרי שניצחה גם את המשחק השלישי וסיימה בראש בית ה׳ בשלב הבתים, התמודדה הנבחרת מול קנדה ברבע הגמר מול 28,828 צופים שגדשו את הרוקי ארנה בקובנטרי. ליטל פתחה בהרכב ושיחקה 82 דקות, אך הנבחרת הבריטית הפסידה 2:0 והודחה מהטורניר.
ליטל הייתה אחת מצמד הכדורגלניות הסקוטיות שזומנו לסגל נבחרת בריטניה לאולימפיאדת טוקיו, שנדחתה ל-2021 עקב מגפת הקורונה. הנבחרת הבריטית הגיעה שוב לרבע הגמר בטורניר האולימפי, היכן שהפסידה 3:4 לאוסטרליה.
סגנון משחק

ליטל שיחקה בדרך כלל בעמדת הקשרית ההתקפית במערך 4-3-3 של לאורה הארווי, אך שיחקה בתפקיד הגנתי יותר עם נבחרת סקוטלנד. בראיון עם FIFA.COM ביולי 2012, אמרה ליטל: "כמעט כל השערים שלי הגיעו מעמדות הקישור. זאת העמדה הטבעית שלי. אבל אני כדורגלנית שתמיד מנסה לרוץ קדימה, להיות חיובית וליצור ולכבוש שערים".
חיים אישיים

ליטל אישרה בראיון ב-2014 שהיא בזוגיות עם הכדורגלן טום פט. ב-2016, היא הופיעה בקמפיין של איחוד הספורט בארצות הברית למען הקהילה הגאה.
סטטיסטיקות קריירה > מועדונים

נכון ל-21 ביוני 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- |
| היברניאן | 2006-2007 | ליגת העל הסקוטית |  |  |  |  |  |  | 30 | 55 |
| היברניאן | 2007-2008 | ליגת העל הסקוטית |  |  |  |  |  |  | 18 | 33 |
| היברניאן | סך הכל | סך הכל |  |  |  |  |  |  | 48 | 88 |
| ארסנל | 2007-2008 | פרמייר ליג | 8 | 1 | __ | __ | __ | __ | 8 | 1 |
| ארסנל | 2008-2009 | פרמייר ליג | 17 | 8 | 4 | 3 | __ | __ | 21 | 11 |
| ארסנל | 2009-2010 | פרמייר ליג | 22 | 22 | 3 | 4 | 5 | 9 | 30 | 35 |
| ארסנל | 2011 | סופר ליג | 12 | 9 | __ | __ | 8 | 3 | 20 | 12 |
| ארסנל | 2012 | סופר ליג | 14 | 11 | __ | __ | 8 | 3 | 22 | 14 |
| ארסנל | 2013 | סופר ליג | 14 | 3 | __ | __ | 4 | 5 | 18 | 8 |
| ארסנל | סך הכל | סך הכל | 87 | 54 | 7 | 7 | 25 | 20 | 119 | 81 |
| סיאטל ריין | 2014 | NWSL | 23 | 16 | 2 | 1 | __ | __ | 25 | 17 |
| סיאטל ריין | 2015 | NWSL | 20 | 10 | 2 | 0 | __ | __ | 22 | 10 |
| סיאטל ריין | 2016 | NWSL | 20 | 6 | __ | __ | __ | __ | 20 | 6 |
| סיאטל ריין | סך הכל | סך הכל | 63 | 32 | 4 | 1 |  |  | 67 | 33 |
| מלבורן סיטי (השאלה) | 2015-16 | ליגת העל האוסטרלית | 12 | 9 | __ | __ | __ | __ | 12 | 9 |
| ארסנל | 2017 | סופר ליג | 0 | 0 | 0 | 0 | __ | __ | 0 | 0 |
| ארסנל | 2017-2018 | סופר ליג | 9 | 3 | 1 | 0 | __ | __ | 10 | 3 |
| ארסנל | 2018-2019 | סופר ליג | 14 | 8 | 5 | 3 | __ | __ | 19 | 11 |
| ארסנל | 2019-2020 | סופר ליג | 12 | 5 | 4 | 3 | 5 | 4 | 21 | 12 |
| ארסנל | 2020-2021 | סופר ליג | 16 | 5 | 2 | 0 | __ | __ | 18 | 5 |
| ארסנל | 2021-2022 | סופר ליג | 22 | 6 | 5 | 1 | 12 | 4 | 39 | 11 |
| ארסנל | 2022-2023 | סופר ליג | 11 | 4 | 5 | 2 | 7 | 2 | 23 | 8 |
| ארסנל | 2023-2024 | סופר ליג | 17 | 1 | 3 | 1 | 2 | 0 | 22 | 2 |
| ארסנל | סך הכל | סך הכל | 101 | 32 | 25 | 10 | 26 | 10 | 152 | 52 |
| או.אל. ריין | 2022 | NWSL | 6 | 0 | __ | __ | __ | __ | 6 | 0 |
| סך הכל בקריירה | סך הכל בקריירה | סך הכל בקריירה | 317+ | 215+ | 36 | 18 | 51 | 30 | 404 | 263 |
1 2  הופעות בפלייאוף ה-NWSL
הישגים ותארים

ליטל מונתה לחברה במסדר האימפריה הבריטית (MBE) ב-2023 עבור תרומתה לכדורגל המקצועני.
היברניאן
ליגת העל הסקוטית: 2006-07
הגביע הסקוטי: 2006-07
גביע הליגה הסקוטית: 2006-07
ארסנל
הפרמייר ליג: 2008-09, 2009-10
הסופר ליג: 2011, 2012, 2018-19
הגביע האנגלי: 2008-09, 2010-11, 2012-13, מקום שני: 2017-18, 2020-21
גביע הליגה האנגלית: 2008-09
גביע ה־WSL / גביע הליגה: 2011, 2012, 2013, 2017-18, 2022-23, 2023-24, מקום שני: 2018-19, 2019-20
סיאטל ריין
אליפות ה-NWSL; מקום שני: 2014, 2015
אליפות העונה הסדירה: 2014, 2015
מלבורן סיטי
אליפות אוסטרליה: 2015-16
אליפות העונה הסדירה: 2015-16
תארים אישיים
כדורגלנית השנה של ה-BBC: זוכה: 2016, מועמדת: 2015
כדורגלנית השנה של איחוד הכדורגלניות: 2013
קבוצת השנה בסופר ליג האנגלית: 2018-19, 2019-20, 2021-22
כדורגלנית השנה של ההתאחדות האנגלית: 2010
שחקנית המשחק בגמר הגביע האנגלי: 2011
MVP הליגה הלאומית: 2014
מגף הזהב: 2014
הרכב השנה בליגה הלאומית: 2014, 2015
ההרכב השני בליגה הלאומית: 2016
כדורגלנית החודש בליגה הלאומית: אפריל 2014, מאי 2014, יוני 2014, יולי 2015,
כדורגלנית השבוע בליגה הלאומית: מחזור 19 (2015), מחזור 2 (2016), מחזור 3 (2016)
שחקנית המשחק בגמר אליפות אוסטרליה: 2016
לקריאה נוספת

ג'יין קאדוול, Women's Football in the UK: Continuing with Gender Analyses, Routledge, 2011, ISBN 041556087X
טימותי גרייני, Beyond Bend It Like Beckham: The Global Phenomenon of Women's Soccer,, University of Nebraska Press, 2012, ISBN 0803240368
ס. סקראטון, ג׳. מאגי, ג׳. קאדוול, Women, Football and Europe: Histories, Equity and Experience, כרך 1, Meyer & Meyer Fachverlag und Buchhandel GmbH, 2008, ISBN 1841262250
קלי סמית׳, Footballer: My Story, Transworld, 2012, ISBN 9781446488591
ברברה סטיוארט, Women's Soccer: The Passionate Game, Greystone Books, 2012, ISBN 1926812603
ג'ין ויליאמס, A Game for Rough Girls?: A History of Women's Football in Britain, Routledge, 2003, ISBN 0415263387
רכס דניאלס

| --- | --- |

 מידע כללי
 מיקום:  אזור הברית האנטארקטית,
 רכס הרים:  הרי USARP 
 קואורדינטות:  71°15′S 160°00′E﻿ / ﻿71.25°S 160°E﻿ / -71.25; 160
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס דניאלס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס דניאלס
 
רכס דניאלס (באנגלית: Daniels Range) הוא רכס הרים מרכזי בהרי USARP בארץ אואטס, שבאנטארקטיקה.
אורכו של הרכס 80 קילומטרים; ורוחבו 16 קילומטרים.
הרכס גובל בקרחון הארלין שמצפון לו, ובקרחון גרסיט שמדרום לו.
בדרום רכס דניאלס מצוי נונאטאק באונטי.
היסטוריה > גילוי ומיפוי הקרחון

הקרחון מופה לראשונה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1963.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של השגריר פול סי. דניאלס (Paul C. Daniels ) אשר קידם מטעם ארצות הברית את ניסוח אמנת אנטארקטיקה בשנת 1959.
לקריאה נוספת

• Gunter Faure, Teresa M. Mensing, , P 110
• R. L. Oliver, P. R. James, J. B. Jago, , P 113
• J.W.Sheraton, R.S.Babcock, L.P.Black, D.Wyborn, C.C.Plummer, , Precambrian Research Volume 37, Issue 4, December 1987, Pages 267-286 https://doi.org/10.1016/0301-9268(87)90078-7
• R. S. Babcock C. C. Plummer J. W. Sheraton C. J. Adams, , https://doi.org/10.1002/9781118664957.ch1
הערות שוליים

1 2 3 4 5 6 7  מידע גאוגרפי והיסטורי
↑  נונאטאק באונטי באתר הסקר הגאולוגי של ארצות הברית
ריינג'ר 8

| --- | --- |

 מידע כללי
 סוכנות חלל:  נאס"א
 יצרן:  JPL
 תאריך שיגור:  17 בפברואר 1965, 17:05 UTC
 משגר:  אטלס-אג'ינה B
 אתר שיגור:  נמל החלל קייפ קנוורל
 משימה
 סוג משימה:  התרסקות על הירח תוך כדי צילומו
 גרם שמיים:  הירח
 אתר נחיתה:  ים השלווה 2°43′12″N 24°36′36″E﻿ / ﻿2.72000°N 24.61000°E﻿ / 2.72000; 24.61000
 תאריך נחיתה:  התרסקות: 20 בפברואר 1965,  09:57:36 UTC
 משך המשימה הכולל:  17 בפברואר 1965 – הווה (59 שנים) 
 משך המשימה:  64.9 שעות
 מידע טכני
 משקל בשיגור:  367 ק"ג
 אורך:  4.6 מטרים
 רוחב:  1.5 מטרים
 גובה:  3.6 מטרים
 קישורים חיצוניים
 מספר קטלוג לוויינים:  01086
 מאגר המידע הלאומי:  1965-010A
ריינג'ר 8 (באנגלית: Ranger 8) הייתה משימת חלל אמריקאית ששוגרה על ידי נאס"א ב-17 בפברואר 1965 במטרה לחקור את הירח במסגרת תוכנית ריינג'ר. מטרת הגשושית הייתה לשדר תמונות ברזולוציה גבוהה של פני הירח במהלך התרסקותה על פניו. ריינג'ר 8 התרסקה על הירח בהצלחה ב-20 בפברואר ותוך כדי התרסקותה שידרה תמונות של הירח. משימה זו הייתה המשימה המוצלחת השנייה בתוכנית ריינג'ר.
מבנה החללית

ריינג'ר 8 הייתה חללית ריינג'ר מבלוק 3. החללית כללה בסיס משושה מאלומיניום ברוחב 1.5 מטרים, עליו הורכבו מערכות ההנעה והכוח, מעליהם הורכב חרוט קטום ראש שהכיל את מצלמות הטלוויזיה. שני לוחות סולאריים באורך 1.537 מטרים וברוחב 0.739 מטרים נפרשו ככנפיים משני צדדים נגדיים של הבסיס, כך שאורך החללית מקצה לקצה היה 4.6 מטרים. אנטנת צלחת לטווח רחוק הורכבה על אחד מקודקודי הבסיס, ואנטנה היכולה לשדר ולקלוט אותות מכל הכיוונים הורכבה בראש החרוט הקטום. גובהה הכולל של החללית היה 3.6 מטרים.
ההנעה שנדרשה לתיקון המסלול סופקה על ידי מנוע הידרזין שהפיק דחף של 224 ניוטון. זווית הגישה נשלטה באמצעות 12 נחירי פליטה (שפלטו גז חנקן), שהיו כפופים להוראותיהם של 3 גירוסקופים, 4 חיישני שמש ראשיים ושניים משניים, וחיישן ארץ אחד. כוח חשמלי הופק על ידי הלוחות הסולאריים, ששטחם הכולל היה 2.3 מ"ר, שהפיקו 200 ואט. שתי בטריות בעלות קיבולת של 1.2 קילו-ואט-שעה (kW·h) שיכלו לספק חשמל במשך 9 שעות, סיפקו כוח חשמלי לכל אחד משני הסטים הנפרדים של מערכות הצילום והתקשורת. שתי בטריות בעלות קיבולת של 1 קילו-ואט-שעה (kW·h) שמרו אנרגיה לתפעול השוטף של החללית.
חלליות הריינג'ר מבלוק 3 נשאו מערכת שכללה 6 מצלמות טלוויזיה, ועברו טיהור לפני שיגורם כדי למנוע זיהום של קרקע הירח. מערכת מצלמות הטלוויזיה שנשאו חלליות הבלוק 3 שקלה 173 ק"ג, והחליפה את קפסולת הסייסמוגרף שנשאו הריינג'רים מבלוק 2. מבין 6 המצלמות, 2 היו בעלות יכולת סריקה מלאה ו-4 בעלות יכולת סריקה חלקית.
המשימה

ריינג'ר 8 שוגרה ב-17 בפברואר 1965, 17:05 UTC, על גבי משגר אטלס-אג'ינה B מנמל החלל קייפ קנוורל, למסלול חנייה סביב כדור הארץ בגובה 185 ק"מ. 14 דקות לאחר מכן הופעלו שוב מנועי שלב האג'ינה למשך 90 שניות, והחללית נכנסה למסלול מעבר אל הירח. אחרי שנפרדה משלב האג'ינה נפרשו הלוחות הסולאריים של החללית, הופעלו מערכות הניווט, והתקשורת עברה לידי האנטנה לטווח הרחוק. יום אחר כך, ב-18 בפברואר, במרחק 160,000 ק"מ מכדור הארץ, בוצע תיקון המסלול שהושלם בהצלחה, למעט בעיות תקשורת שאירעו ב-27 הדקות בהם בוצע התמרון.
ב-20 בפברואר 1965 הגיעה ריינג'ר 8 אל הירח. בשעה 9:34:32 UTC, כ-23 דקות לפני ההתרסקות, בגובה 2,510 ק"מ מפני הירח, צולמה התמונה הראשונה של הירח. במהלך 23 הדקות שעד להתרסקות שודרו בהצלחה 7,137 תמונות ברזולוציה הולכת וגדלה, כאשר התמונה האחרונה הייתה ברזולוציה של מטר וחצי. החללית התרסקה על הירח בתנועה ישרה על פני מסלול היפרבולי עם זווית אסימפטוטית נכנסת של 13.6°- מקו המשווה של הירח. נטיית מסלול ההתרסקות הייתה 16.5°. בשעה 9:57:36.756 UTC‏, 64.9 שעות לאחר שיגורה, התרסקה ריינג'ר 8 בים השלווה, (2°43′12″N 24°36′36″E﻿ / ﻿2.72000°N 24.61000°E﻿ / 2.72000; 24.61000), במהירות של כ-2.68 ק"מ לשנייה (9,648 קמ"ש).
הירח כפי שצולם על ידי ריינג'ר 8.
שירות המודיעין והביטחון של מולדובה

| --- | --- |


משרדי השירות בעיר בלץ
 מידע כללי
 מדינה:  מולדובה 
 תחום שיפוט:  מולדובה מולדובה
 תאריך הקמה:  16 בנובמבר 1999
 סוכנות קודמת:  המשרד לביטחון לאומי
 מטה מרכזי:  קישינב 
 www.sis.md
 
שירות המודיעין והביטחון של מולדובה (מולדובנית: SIS, Serviciul de Informaţii şi Securitate al Republicii Moldova) הוא השירות החשאי המרכזי ברפובליקה המולדבית.
הארגון אחראי על ביטחון פנים, ביון חוץ ולוחמה בטרור.